**Årsrapport 2020 for aktivitetsgruppen Sofiemyr skolekorps**

1. Gruppen består av følgende: Trond Bartholdt, Sveinung Lindland, Amund Holmsen og Kjetil Lyseggen (leder). Jon Folkedal var med i gruppen frem til august. Han gikk ut av gruppen når datteren sluttet i korpset.
2. Oppsummering av året: Vi startet 2020 uten en leder for gruppen og pga. koronasituasjonen hadde vi vårt første møte først i mai. Noe motvillig tok jeg på meg oppgaven med å være leder. Det første møte handlet i hovedsak om unntakstilstanden og hva vi kunne gjøre for å opprettholde inntjening om 17. mai og loppemarkedet skulle utgå. Når vi senere fikk det bekreftet så ble det bestemt fra styret at vi skulle gjennomføre et salg av toalettpapir, tørkeruller og førstehjelpsskrin gjennom firmaet Dugnaden A/S. Det ble gjennomført før sommerferien, med ett overskudd på ca. 58000,- På telefonmøte med styret 21. august meldte jeg inn at jobben som leder for aktivitetsgruppen ikke passet med andre forpliktelser og at jeg ville høre med de andre i aktivitetsgruppen om de var villig til å ta over oppgaven. Det ble formidlet på et møte vi hadde 3. september. Trond Bartholdt skulle tenke litt på det og har nå bekreftet at han tar over.
3. Videre arbeid: Det er viktig at vi opprettholder søkelys på fremtidig inntjening, siden det fortsatt er stor usikkerhet rundt 17. mai og loppemarked også neste år. Gruppen har kommet med innspill til styret at vi anbefaler å kjøre en ny runde med toalettpapir-salg i februar/mars 2021. Det kan bli aktuelt å utsette det litt senere på våren da det er vesentlig enklere å gjennomføre logistisk når det ikke er snø. Det kommer vi tilbake med. Året som har vært har vist oss at vi er veldig sårbare om våre to primærkilder til inntekt faller bort. Det viser også hvor sårbart arbeidet til gruppen er. Vi har gode rutiner på 17.mai og loppemarked, men ingen av vårer gamle rutiner fungerer når vi får en ny hverdag, slik som koronasituasjonen har gitt oss.

Kjetil Lyseggen